[image: image1.jpg]OVEGES JOZSEF TANAREGYLET

1092 Budapest, Knéezich u. 3-13.
www.ovegeseqgylet.hu






Legyetek az év természettudósai!

Az Öveges József Tanáregylet és a Magyar Természettudományi Múzeum közös szervezésben 

versenyt hirdet az érdeklődő diákoknak!

A kétfordulós versenyre 3 fős csapatok nevezhetnek, két kategóriában
        (7-8. évfolyam és a 9-10. évfolyam tanulói)
A verseny célja: a természettudományos gondolkozás népszerűsítése, megszerettetése, a diákok motiválása. 

A verseny menete:

A kétfordulós versenyt két korcsoportban hirdetjük meg a közoktatásban és a szakképzésben tanuló diákok számára.
Az első fordulóban,

 melynek időpontja: 2026. december 1. kedd 13.00 – 14.30, két feladat adódik össze. 

· Előzetes feladatként a megadott két témából egyet kiválasztva, kérünk írjátok le szakmai kutatómunkátok eredményeit esszé-szerűen, maximum 3 oldalban, és szemléltessétek egy A1-es, vagy B2-es méretű lapbook-on. A témákhoz a múzeum kiállításait, anyagait információforrásként lehet használni.

· Az első forduló alkalmával egy online feladatlapot kell megoldani. A feladatlap utolsó részén kell majd feltölteni az elkészült írásművet pdf formátumban, és a lapbook-ról készült fényképet jpg formátumban.

Mindkét korcsoportból a 6-6 legmagasabb pontszámot elért csapat jut be a döntőbe. A többi résztvevő csapat postai úton kapja meg a sikeres részvételt igazoló oklevelet.
A második forduló, a döntő időpontja: 2027. február 3. szerda 10.00 – 15.00
A döntő helyszíne, a Magyar Természettudományi Múzeum. A délelőtt folyamán a csapatok egy 6 állomásos feladatsoron mennek végig, valamint részt vesznek egy foglalkozáson a természetbúvár teremben, a múzeum jóvoltából. A döntőbe jutott csapatoknak a múzeum gazdag anyagai között eltöltött élménynapot adunk.
A szakértő zsűri az első fordulóban szerzett pontok és a döntőben elért eredmények összessége alapján állapítja meg a végső sorrendet.
A délutáni részben a csapatok bemutatják egymásnak az elkészült lapbook-okat 3-5 percben, majd ezt követően hirdetjük ki a végső eredményeket, a múzeum Semsey Andor termében.

I. Díjak mindkét kategóriában:

II. díj   90 000 Ft értékű könyv- ill. élményutalvány

III. díj   75 000 Ft értékű könyv- ill. élményutalvány

IV. díj   60 000 Ft értékű könyv- ill. élményutalvány

Jelentkezési határidő: 2026. október 20.

Jelentkezési felület: https://forms.gle/jkyNN5nAzMG3Kpzh8
mely az Öveges József Tanáregylet honlapján is megtalálható. 

Az első forduló választható témái:

Az általános iskolás korosztály – 7- 8. évf. számára

A) Egy homokszem élete – Írjátok le, hogyan, miből keletkezhetnek a homokszemek, milyen kémiai, fizikai változások érhetik őket. Mit jelent az, hogy kőzetciklus?

B) Milyenek az ausztrál állatok? – Keressetek példákat és magyarázatot arra, hogy milyen állatok élnek Ausztráliában? Részletesen mutassátok be tulajdonságaikat és életmódjukat.

A középiskolás korosztály – 9- 10. évf. számára

A) Mit mond a zsiráf? - Mutassátok be a hangképzés mikéntjét több állatnál is. Vegyétek figyelembe a fizikai és a biológiai szempontokat is!

B) Miért voltak kicsik a magyar dínók? – Mélyedjetek el a magyar dínókutatás eddig elért eredményeiben és osszátok meg velünk a kutatásotok eredményeit.
Segédanyag: 

magyardinoszaurusz.hu

Dr. Ősi Attila, Makádi László, Botfalvai Gábor és Bodor Emese Réka: A bakonyi dinoszauruszok csodálatos világa
Az értékelés szempontjai az előzetes feladatnál:

1. szakmai anyaghoz: - témahűség, - logikus felépítés, - egyediség, - források jelölése

2. Lapbook-hoz: - 1 db A1-es vagy B2-es karton felhasználásával készüljön, - kreativitás, - sokszínűség, - logikusság.
A pályázók a pályázat benyújtásával 

· elismerik, hogy a mű saját alkotásuk és 

· hozzájárulnak ahhoz, hogy a beküldött anyagot az Öveges József Tanáregylet a szerzők nevének feltüntetésével szabadon felhasználhassa. 

A beérkező szakmai anyagokat szakértő zsűri bírálja el. 
A beérkező legsikeresebb pályaműveket honlapunkon népszerűsítjük, így azoknak is hasznára válnak, akik nem indultak a pályázaton.
Budapest, 2026. szeptember 22.

Öveges József Tanáregylet választmánya

